OpenLLM-France/wikimedia huggingface dataset:
# Leyna Bloom

Leyna Bloom, Leyna Raous izenaz ere ezaguna, (Ameriketako Estatu Batuak, 1990eko apirilaren 25a) estatubatuar modeloa, dantzaria, aktorea eta pertsona transgeneroen aldeko ekintzailea da.

## Bizitza

Chicagon hazi zen. Ama filipinar etorkina du; aita, berriz, afro-amerikar artista eta ekintzailea. Bloom txikia zenean ama deportatu zutenez, aita arduratu zen Bloom hezteaz. Bloom gizon jaio bazen ere, bere burua emakumetzat dauka txikitatik eta aita izan zuen lagun emakumerako trantsizio prozesuan.
Seigarren ikasturtean zegoenean hasi zen dantzatzen. Joffrey Ballet konpainiarekin dantzan egin zuen Chicagon. Hamalau urterekin New Yorkeko American Ballet Theatre konpainiarekin dantzan egin zuen, agertokian Misty Copeland dantzaria ondoan zuela. Chicagoko Arte Akademiara dantzan egitera joateko erabateko diru-laguntza eman zioten, baina uko egin zion jasotako gizonezkoentzako bekarekin ez zuelako emakume bezala dantzatzerik.
2014an C☆NDY aldizkariaren azalean agertu zen beste 13 emakume transgenero nabarmenekin batera.
2017ko New Yorkeko modaren astean desfilatu zuen Chromat moda-markaren jantziekin.
2017ko urrian Vogue India aldizkarirako posatu zuen lehen emakume transgenero beltzarana bihurtu zen.

## Filmografia
### Filmak

| Urtea | Izenburua | Pertsonaia | Oharrak |
| 2019 | Fluidity | Zuni | |
| 2019 | Port Authority | Wye McQueen | |

## Kanpo estekak

* Datuak: Q41520362
* Multimedia: Leyna Bloom / Q41520362
# Leyla Tuifua

Leyla Tuifua (Matāʻutu, Wallis eta Futuna, 1986ko urriaren 17a) jartzaile postuan jokatzen zuen frantziar boleibol jokalari ohia da. Bere ibilbidean Frantziako eta Belgikako emakumezkoen boleibol liga nazionaletan jokatu zuen. Gainera, Frantziako emakumezkoen boleibol selekzioa nazionalarekin nazioarteko partidak jokatu zituen, besteak beste, 2013ko Emakumezkoen Europako Boleibol Txapelketa.

## Taldeak

| Taldea | Herrialdea | Hasiera | Amaiera |
| Vandœuvre-Nancy | Frantzia | 2003-2004 | 2005-2006 |
| USSP Albi | Frantzia | 2006-2007 | 2007-2008 |
| Évreux Volley-ball | Frantzia | 2008-2009 | 2009-2010 |
| Istres OPVB | Frantzia | 2010-2011 | 2010-2011 |
| Pays d'Aix Venelles Volley-Ball | Frantzia | 2011-2012 | 2012-2013 |
| VC Oudegem | Belgika | 2013-2014 | |

## Kanpo estekak

* Datuak: Q3237433
# Leymah Gbowee

Leymah Roberta Gbowee (Monrovia, 1972ko otsailaren 1a) liberiar politikari eta bakearen aldeko ekintzailea da. Liberiako Bigarren Gerra Zibila amaitzea lortu zuen mugimendu bakezalearen sortzailea izan zen eta Ellen Johnson Sirleaf bere kidea aukeratzeko prozesuari bidea egiten lagundu zion. Biek 2011ko Bakearen Nobel Saria irabazi zuten, Tawakkol Karman yemendarrarekin batera.

## Erreferentziak

* ↑ «Bakearen Nobel saria, emakumeen aldeko borrokari» Berria 2011-10-7.

## Kanpo estekak

* Datuak: Q107037
* Multimedia: Leymah Gbowee / Q107037
# Leyment

Leyment Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q643569
* Multimedia: Leyment / Q643569
# Leymeriella

Leymeriella ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12262266
# Leyner (Colorado)

Leyner Ameriketako Estatu Batuetako erroldak esleitutako leku bat da. Boulder konderrian dago, Colorado estatuan. 40 biztanle ditu, 0,601538 kilometro koadroko azaleran banatuta.

## Ikus, gainera

* Boulder konderria

## Kanpo estekak

* Datuak: Q6538105
# Lyford (Texas)

Lyford Texasko hiri bat da. Willacy konderrian kokatua dago. 2010ean 2.611 biztanle zituen, 4,48 kilometro koadrotan banatuta.

## Ikus, gainera

* Willacy konderria

## Kanpo estekak

* Datuak: Q978703
# Lygisaurus

Lygisaurus Scincidae familiako narrasti genero bat da. Australian eta Ginea Berrian bizi dira.

## Espezieak

* Lygisaurus abscondita (Worthington, Wilmer, Couper, Amey, Zug & Roberts, 2005)
* Lygisaurus aeratus (Garman, 1901)
* Lygisaurus curtus (Boulenger, 1897)
* Lygisaurus foliorum De Vis, 1884
* Lygisaurus laevis (Oudemans, 1894)
* Lygisaurus macfarlani (Günther, 1877)
* Lygisaurus malleolus (Roberts, Couper, Worthington, Wilmer, Amey & Zug, 2005)
* Lygisaurus novaeguineae (Meyer, 1874)
* Lygisaurus parrhasius (Couper, Covacevich & Lethbridge, 1994)
* Lygisaurus rococo Ingram & Covacevich, 1988
* Lygisaurus sesbrauna Ingram & Covacevich, 1988
* Lygisaurus tanneri Ingram & Covacevich, 1988
* Lygisaurus zuma Couper, 1993

## Kanpo estekak

* Datuak: Q2206430
* Multimedia: Lygisaurus / Q2206430
* Espezieak: Lygisaurus
# Lygia Fagundes Telles

Lygia Fagundes da Silva Telles, de Azevedo Fagundes jaioa (São Paulo, 1918ko apirilaren 19a - ibidem, 2022ko apirilaren 3a) brasildar idazlea izan zen.
Zuzenbidea ikasi zuen São Pauloko Unibertsitatean eta ikasketak amaitzean funtzionario gisa lan egin zuen. Aldi berean, idazketari ere ekin zion 1940ko hamarkadatik.
Idazle feminista, Brasilgo Letren Akademiako kidea izan zen, eta 2005ean Camões saria jaso zuen.

## Lanak
### Eleberriak

* Ciranda de Pedra, 1954
* Verão no Aquário, 1964
* As Meninas, 1973
* As Horas Nuas, 1989

### Ipuin bildumak

* Porão e Sobrado, 1938
* Praia Viva, 1944
* O Cacto Vermelhoo, 1949
* Histórias do Desencontro, 1958
* Histórias Escolhidas, 1964
* O Jardim Selvagem, 1965
* Antes do Baile Verde, 1970
* Seminário dos Ratos, 1977
* Filhos Pródigos, 1978
* A Disciplina do Amor, 1980
* Mistérios, 1981
* Venha Ver o Pôr do Sol e Outros Contos, 1987
* A Noite Escura e Mais Eu, 1995
* Oito Contos de Amor, 1996
* Invenção e Memória, 2000
* Durante Aquele Estranho Chá: Perdidos e Achados, 2002
* Conspiração de Nuvens, 2007
* Passaporte para a China: Crônicas de Viagem, 2011
* O Segredo e Outras Histórias de Descoberta, 2012
* Um Coração Ardente, 2012

## Erreferentziak

* ↑ (Portugesez) «Lygia Fagundes Telles: a centenária que não quis sê-lo» Daniel Taddone 2022-04-04 (Noiz kontsultatua: 2024-08-22).

## Kanpo estekak

* Datuak: Q465421
* Multimedia: Lygia Fagundes Telles / Q465421
# Lyerly (Georgia)

Lyerly Georgiako estatuko herri bat da. Bulloch konderrian kokatua dago. 2010ean 540 biztanle zituen, 1,95 kilometro koadrotan banatuta.

## Ikus, gainera

* Bulloch konderria

## Kanpo estekak

* Datuak: Q617348
* Multimedia: Lyerly, Georgia / Q617348
# Lungro

Lungro Italiako udalerri bat da. Cosenzako probintzian kokatuta dago, Calabria eskualdean. 2.190 biztanle ditu, 35,65 kilometro koadroko azaleran banatuta.

## Mugakideak

Lungrok honako udalerri hauekin egiten du muga:
Acquaformosa Firmo Frascineto San Basile Saracena Altomonte Orsomarso San Donato di Ninea

## Kanpo estekak

* Datuak: Q53897
* Multimedia: Lungro / Q53897
# Lungulețu

Lungulețu Errumaniako udalerri bat da, Dâmbovița konderrian. 5.289 biztanle ditu, 33,45 kilometro koadroko azaleran banatuta.

## Herriak

Udalerrian honako herriak daude:
Lungulețu $^{(en)}$ Oreasca $^{(en)}$ Serdanu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2314919
# Lunijianlaita

Lunijianlaita silikato motako minerala da.

## Ezaugarriak

Lunijianlaita silikato mineralaren formula kimikoa hau da: ${\ce {Li0.7Al6.2(AlSi7O20)(OH,O)10}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Lunijianlaite: Mineral information, data and localities.» www.mindat.org (Noiz kontsultatua: 12-05-2019).
# Lunner

Lunner Norvegiako udalerria da. Oppland konderrian kokatua dago. 291.89 km² ditu eta 8.598 biztanle ditu.

## Mugakideak

Honako udalerri hauekin egiten du muga:
Gran (Norvegia) Nannestad Nittedal Oslo Municipality $^{(en)}$ Ringerike Jevnaker

## Kanpo estekak

* Datuak: Q488398
* Multimedia: Lunner / Q488398
# Lunojod

Lunojod espazio-ontzi automatiko sobietarra izan zen. Ilargian lan egin zuen lehen makina Lunojod 1 izan zen. Lunik 17 espazio-ontziak eramanik, urtebetez jardun zuen Lurretik igorritako aginduak betez. "Lunojod 2" izenekoa bidali zuten gero. Sail honetako ibilgailuen berritasun garrantzitsuenetarikoa eguzki energiaz baliatzea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q669895
* Multimedia: Lunokhod program / Q669895
# Lungești

Lungești Errumaniako udalerri bat da, Vâlcea konderrian. 3.149 biztanle ditu, 5.958 kilometro koadroko azaleran banatuta.

## Herriak

Udalerrian honako herriak daude:
Lungești $^{(en)}$ Carcadiești $^{(en)}$ Dumbrava $^{(en)}$ Fumureni $^{(en)}$ Gănțulei $^{(en)}$ Stănești-Lunca $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q770195
# Lunglei barrutia

Lunglei barrutia Indiako barruti bat da, Mizoram estatuan. 161.428 biztanle ditu 4.538 kilometro koadrotan.

## Mugakideak

Honako barrutiekin egiten du muga:
Mamit barrutia

## Ikus, gainera

* Mizoram

## Kanpo estekak

* Datuak: Q1947352
# Lunik 2

Lunik 2, Sobietar Batasunaren Lunik programaren barnean zegoen bigarren zunda izan zen. Ilargirantz bidalia izan zen. Ilargiaren aurka talka egitera bidali zen zunda honek, Lasaitasunaren Itsasoan talka egin zuen, 29,10º I-0,00º koordenatuetan 1959ko irailak 14an, jaurti eta bi egunera. Arrakasta izan zuen lehen ilargirako misioa izan zen. Lunik 2 zunda, diseinuari dagokionez, Lunik 1aren antzerakoa zen, espaziontzi esferiko bat, gainetik irtetzen diren antenekin eta tresnaren zatiekin. Tresna taldea ere, antzerakoa zen, horien artean, dizdira erakusleak, Geiger kontagailuak, magnetometroa, Cherenkov detektagailuak eta mikrometeorito detektagailuak zeudelarik. Lunik 2an ez zegoen inongo bultzada sistemarik.

## Kanpo estekak

* Datuak: Q1159927
* Multimedia: Luna 2 / Q1159927
# Lungtok Gyatso

Lungtok Gyatso, tibeteraz: ལུང་རྟོགས་རྒྱ་མཚོ་, wyliez lung rtogs rgya mtsho, pinyin tibetarrez Lungdog Gyaco, txinera tradizionalez: 隆朵嘉措)(1806ko abenduaren 1a – 1815eko martxoaren 6a) bederatzigarren Dalai Lama izan zen.
Lungtok Gyatso, 1805 edo 1806an jaio zen, Choekhor monasteriotik gertu, Dan Chokhorren, Kham, Tenzin Dhondup eta Choekyong DOLMAko eskualde historikoko herri batean.
1807an, zortzigarren Dalai Lamaren berraragitze bezala ezagutua izan zen, eta Lhasara lagundu zuten, zeremonia handi batekin. 1810ean, Potala jauregian tronuratua izan zen Po-Ganden drangeko Urrezko Tronuan. Bere nobiziatua, Panchen Lamaren aldetik hartu zuen, nork bere dalai lama izena izan zen Lungtok Gyatso eman zion. Urte honetan bertan, Ta-tarea Nga-Wang Gon-po agure erregeordea hil zen eta De-moku Tul Nga-Wang Min-Zang Tub Jigten-me Gya-GRT (1819an hila), ordezko bezala izendatua izan zen.
Thomas Manning esploratzaile ingelesak, Lhasara 1812an iritsi zena, garai horretan zazpi urte zituen dalai lamarekin izan zuen bilkura, honela deskribatu zuen: "Aurpegi eder eta interesgarriko lamak, nire arreta guztia erakarri zuen. Bera sinplea zen, ez zioten eragiten umea zeneko printze heziketa oneko moduek. Bere aurpegia, maitekorki ederra zen, pentsatu nuen. Gogo onez egon zen. Oso eraginda nengoen lamarekin izan nuen elkarrizketa honen ondorioz. Negar egin ahal izango nukeen, bitxikeria sentipenagatik."
Zoritxarrez, denbora gutxi eman zuen Dalai Lama bezala, 1815ean hil baitzen, bederatzi urterekin. Nazio osoa oso minduta geratu zen, zortzi urte beranduago, hurrengo dalai lama ezagutua izan zen arte.
* Datuak: Q25246
* Multimedia: Lungtok Gyatso, 9th Dalai Lama / Q25246
# Louise Abbéma

Louise Abbéma (Étampes, Essonne, Frantzia, 1853ko urriaren 30a - Paris, 1927ko uztailaren 29a) frantziar margolari, eskultore eta diseinatzailea izan zen, Belle Époquè mugimenduaren parte. Nerabea zela hasi zen margotzen eta Charles Joshua Chaplin, Jean-Jacques Henner eta Carolus-Duranen ikasle izan zen. Sarah Bernhardti, agian bere maitalea, 23 urterekin egin zion erretratuarekin arrakasta eskuratu zuen.
Ondoren, hainbat leku publikoetan muralak egin zituen, bereziki Parisen eta Dakarren. 1893an Chicagon egin zen munduko erakusketan Emakumeen Eraikinean bere lanak erakutsi zituen. Erretratuetan espezializatu zen, Txina eta Japoniako artisten eragin handiarekin, baina baita ere garaiki zen Édouard Manetengan, adibidez.
Ilustratzaile gisa, eskultore gisa eta diseinatzaile gisa ere aritu zen, eta Gazette des Beaux-Arts bezalako aldizkarietan ohiko idazlea zen.

## Erreferentziak

* ↑ Taranow, Gerda. (1996). The Bernhardt Hamlet : culture and context. P. Lang ISBN 0-8204-2335-1. PMC 28798430. (Noiz kontsultatua: 2021-03-31).
* ↑ The queer encyclopedia of the visual arts. 2004 ISBN 1-57344-191-0. PMC 54529572. (Noiz kontsultatua: 2021-03-31).

## Kanpo estekak

* Datuak: Q237911
* Multimedia: Louise Abbéma / Q237911
# Louise (Texas)

Louise Ameriketako Estatu Batuetako erroldak esleitutako leku bat da. Wharton konderrian dago, Texas estatuan. 889 biztanle ditu, 17,378039 kilometro koadroko azaleran banatuta.

## Ikus, gainera

* Wharton konderria

## Kanpo estekak

* Datuak: Q982116
* Multimedia: Louise, Texas / Q982116
# Louise Bourgeois

Louise Joséphine Bourgeois (lwiz buʁʒwa ahoskatua; Paris, 1911ko abenduaren 25a - New York, 2010eko maiatzaren 31) frantziar eskultorea izan zen.

## Biografia

1949an egin zuen lehenbiziko egurrezko eskultura monumentala Itsua itsua gidatzen. 1951n, estatubatuar herritartasuna eman zioten; urte berean erosi zion MOMAk Irudia lotan obra. 1966an, Eccentric Abstraction izeneko erakusketa ospetsuan parte hartu zuen. 60ko hamarraldian Italiara joan eta marmola landu zuen. 1982an antolatu zuen New Yorkeko MOMAk Bourgeoisen lehen atzera begirako erakusketa handia, eta haren ehun obratik gora erakutsi zituen. 1991n, Frantziako Kultura ministerioaren sari nagusia jaso zuen, eta, 1994an, Parisko Arte Moderno Museoak bere lanaren atzera begirako erakusketa egin zuen. 2008an, Ohorezko Legioaren domina eman zion Frantziako Gobernuak.

## Maman (ama), Bilboko armiarma

Bilbon, Guggenheim Bilbao Museoaren inguruetan, Bourgeoisen lan ezagun bat dago, Ama izenekoa (Maman, 1999) armiarma, hamar metro luze dituen eskultura ikusgarria.
Ama 2000. urtean Tate Modern museoaren Turbine Hall handiaren inauguraziorako eskatu zioten. Egindako lehenbiziko hura altzairuzko armiarma erraldoi itzela zen, ia 9 metro luze zuena. Bazuen zorro bat sabel azpian, eta marmolezko 10 arrautza era bai; sabelaldea eta bularraldea brontze zimurrez eginda zeuden. Bilbon dagoena, haren ondoren, Bourgeoisek sortu zuen armiarma-eskulturen serie bateko handiena da..

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Ama - Museo Guggenheim Bilbao» Museo Guggenheim Bilbao (Noiz kontsultatua: 2018-08-31).

## Kanpo estekak

* Datuak: Q159409
* Multimedia: Louise Bourgeois / Q159409
# Louise Abel

Louise Doris Sophie Pauline Abel (Goldberg, Norvegia, 1841eko azaroaren 5a -?, 1907ko maiatzaren 2a) alemaniar jatorriko argazkilari norvegiarra da, eta, 1864tik aurrera, Hans Abel senarrarekin batera, estudio bat eta argazki-horniduren enpresa bat zuzendu zituen Christianian, egungo Oslon.

## Biografia

Louise Abel Goldbergen jaio zen, Mecklembourg-Schwerin Dukerri Handian, 1841eko azaroaren 5ean. Ludwig Gustav Kleffer argazkilariaren (1807–1885) eta Emilie Fredenhenen (1816–1895) alaba zen. 1863an, Hans Abel farmazialari norvegiarra Goldberg-era joan zen Klefferrek argazkilari gisa treba zezan. Han ezagutu zuen Louise, formazioz argazkilaria bera ere, eta ondoko urtean ezkondu ziren. Geroago, 1864an, bikotea Norvegiara itzuli zen, eta argazki-estudio bat eta hornidura-enpresa bat ireki zituzten Christiania zentroan. Louise Abelek zuzentzen zuen estudioa, eta senarra, aldiz, produktu kimikoen eta argazki-ekipoen salmentaz arduratzen zen.
Louis Abelek Gabonetako txartelak ekoizten zituen, atzerritik iristen ziren kalitate txarreko inpresioekin lehiatzeko. L. Abel & Co. izenez ezagutua, estudioa Abeldarrek kudeatu zuten 1890 arte, eta urte hartan saldu zioten 1882tik lanean ari zen Sine Kraft-i.
Abel izan zen Norvegian lehen argazki-estudioak sortu zituen emakume askotariko bat, hala nola Hortenen Marie Høeg, Lillehammerren Augusta Solberg, Holmestranden Louise Wold eta Bergenen Hulda Marie Bentzen eta Agnes Nyblin.

## Iruditegia

* Louise Abelek egindako argazkia, 1890
* Louise Abelek egindako argazkia

## Erreferentziak

* ↑ «Abel, Louise (1841 - 1907) - KulturNav» kulturnav.org (Noiz kontsultatua: 2024-01-26).
* ↑ (Norvegieraz [bokmål]) Økland, Einar. (2023-12-14). Hans Holtermann Abel. (Noiz kontsultatua: 2024-01-26).
* ↑ (Ingelesez) Hannavy, John. (2008). Encyclopedia of nineteenth-century photography: A-I, index. Taylor & Francis ISBN 978-0-415-97235-2. (Noiz kontsultatua: 2024-01-26).

## Ikus, gainera

* Zerrenda: Emakume argazkilariak

## Kanpo estekak

* Datuak: Q15916446
* Multimedia: Louise Abel / Q15916446
# Louise Brooks

Mary Louise Brooks (Cherryvale, Kansas, 1906ko azaroaren 14a - Rochester, New York, 1985eko abuztuaren 8a) estatubatuar flapper, aktore eta dantzaria izan zen.
Hamabost urterekin hasi zuen dantzari ibilbidea. Paramount Pictures enpresak kontratatu zuen eta 1938an izan zuen lehen protagonista papera. Marion Daviesen lagun mina izan zen eta William Randolph Hearsten zirkulu sozialean sartu zen. 1929an Alemaniara joan zen eta han filmatu zituen filmek nazioarteko izar bihurtu zuten. Garai hartako sex-symbol eta ikonotzat hartu zen. Erretiratu ondoren, alkoholismoa, joera suizidak eta pobrezia izan zituen. Ondoren, bere karrerari buruzko artikuluak idatzi zituen eta 1982an Lulu in Hollywood izeneko bere memoriak argitaratu zituen.

## Filmografia

* Overland Stage Raiders (1938)
* King of Gamblers (1937)
* When You're in Love (1937)
* Empty Saddles (1936)
* Windy Riley Goes Hollywood (1931)
* God's Gift to Women (1931)
* It Pays to Advertise (1931)
* Prix de beauté (1930)
* Diary of a Lost Girl (1929)
* The Canary Murder Case (1929)
* Die Büchse der Pandora (1929)
* Beggars of Life (1928)
* A Girl in Every Port (1928)
* The City Gone Wild (1927)
* Now We're in the Air (1927)
* Rolled Stockings (1927)
* Evening Clothes (1927)
* Just Another Blonde (1926)
* Love 'Em and Leave 'Em (1926)
* The Show Off (1926)
* It's the Old Army Game (1926)
* A Social Celebrity (1926)
* The American Venus (1926)
* The Street of Forgotten Men (1925)

## Kanpo estekak

* Datuak: Q152779
* Multimedia: Louise Brooks / Q152779
# Maitenbeth

Maitenbeth Alemaniako udalerria da. Bavariako estatuan kokatuta dago, [[Mühldorf am Inn (barrutia)|Mühldorf am Inn]] barrutian. 2014an 1.958 biztanle zituen 30,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q162003
* Multimedia: Maitenbeth / Q162003
# Maithiliera

Maithiliera edo maithili hizkuntza (forma indigena: Maithilī) hizkuntza indo-ariar bat da, batez ere Indian eta Nepalen hitz egiten dena.
Maithileraz hitz egiten duen herria Maithil herria edo etnia da, eta hizkuntzaren hedapen eremua, lurraldeari, Mithila deritzo.

## Hedapena

Indian, Bihar eta Jharkhand estatuetan hitz egiten da. Nepalen, ekialdeko Teraian hitz egiten da, eta Nepalgo bigarren hizkuntza nagusia da. Tirhuta idazkera erabiltzen zen lehen maithilera idazteko, gutxiagotan, Kaithi delako alfabetoa, baina 21. mendean Devanagari idazkeran idazten da.

## Estatusa

2003an, maithiliera Indiako Konstituzioaren hizkuntza ofizialen zerrendan sartu zen eta, horri esker, Indiako hezkuntzan, gobernuan eta beste testuinguru ofizial batzuetan erabil daiteke, adibidez funtzionario bihurtzeko behar den UPSC azterketan eskatzeko eskubidea du herritarrak. 2018ko martxoan, hizkuntza ofizial gehugarriaren estatusa jaso zuen Maithilierak Jharkhand estatuan (beste dozena bat hizkuntza batzuekin du estatus hori). Bihar estatuan hiztun asko izan arren, ez du estatus ofizialik.
Nepalgo Hizkuntza Batzordeak maithiliera hizkuntza ofizial izateko gomendatu du 1. eta 2. probintzietan, eta helburu batzuetarako baita Bagmati probintziako eskualde batzuetan.
Maithili izena Mithila hitzetik dator, Janaka erregea agintaria omen zuen erresuma zahar batetik (Ramayanan aipatua).

## Erreferentziak

* 1 2 Archived copy. .
* ↑ Nepal. .
* ↑ Sah, K. K.. Some perspectives on Maithili. .
* ↑ झारखंड : रघुवर कैबिनेट से मगही, भोजपुरी, मैथिली व अंगिका को द्वितीय भाषा का दर्जा. .
* ↑ सरकारी कामकाजको भाषाका आधारहरूको निर्धारण तथा भाषासम्बन्धी सिफारिसहरू (पञ्चवर्षीय प्रतिवेदन- साराांश) २०७८. .

## Kanpo estekak

* Datuak: Q36109
* Multimedia: Maithili language / Q36109
# Maiteminduen parkea (Iruñea)

Maiteminduen parkea Nafarroako Iruñea hiriburuko Arrotxapea auzoan dagoen parke bat da. 1990eko hamarkadan ordura arte soro eta baratz eremua zen lursailean auzo honen zabalgunea gauzatu zenean eraiki zen.
Otsagabia kalea, Joaquin Beuntza kalea, Abaurregaina kalea eta Bernardino Tirapu kalearen artean hedatzen da.

## Kanpo estekak

* Datuak: Q25479199
# Maitena Salinas

Maitena Salinas Beiztegi (Beasain, Gipuzkoa, 1980ko otsailaren 4a) kazetari, aktore eta zinema-zuzendaria da. ETB 1 Kateko Goenkale telesail arrakastatsuko protagonistetako bat izan da 18, 19 eta 20. denboraldietan, Mireia Miranda modelo eta bitxi diseinatzailearen papera antzezten.

## Lanak
### Filmak

| Urtea | Izenburua | Papera | Oharrak |
| 2009 | The Box | | Film laburra |
| 2011 | Aner | Maite | Film laburra |
| 2012 | Gea | Zuzendaria | Dokumentala |
| 2018 | Beldur malutak | Laura | Film laburra |
| 2020 | Lekitxoko Etxea | Janire | Film laburra |
| 2020 | Adú | Guardia zibila | |

### Telesailak

| Urtea | Izenburua | Papera | Katea | Oharrak |
| 2007-2008 | Pilotari | Ainhoa Markinez | ETB1 | Pertsonaia nagusia (26 atal) |
| 2011-2015 | Goenkale | Mireia Miranda Elizegi | ETB1 | Pertsonaia nagusia (5 denboraldi) |
| 2020 | Altsasu | Funtzionarioa | ETB1 | Atal 1 |
| 2020 | Goǃazen | Laia | ETB1 | Aktore gonbidatua (atal 1) |

### Telebista saioak

| Urtea | Izenburua | Katea | Oharrak |
| 2002 | Capitalidad Cultural Europea Salamanca 2002 | CYLTV | Aurkezlea eta aktorea |
| 2004-2005 | Sorginen laratza | ETB1 | Erreportaria eta aktorea |
| 2006 | Erletxea | ETB1 | Erredaktorea |
| 2007 | EdoZuEdoNi | ETB1 | Erredaktorea |
| 2007-2009 | Sut&Blai | ETB1 | Editorea |
| 2010-2011 | Aspaldiko | ETB2 | Kolaboratzailea |
| 2011 | Año Nueva, Vida Nueva | ETB2 | Aurkezlea (erreportajea) |
| 2012 | Finlandia | ETB1 | Gonbidatua (atal 1) |
| 2012 | Anitzele | ETB1 | Kolaboratzailea |
| 2012-2013 | De Boca en Boca | ETB2 | Kazetaria |
| 2013 | Biba Mihiluze | ETB1 | Lehiakidea |
| 2013 | 101 Gaztelu | ETB1 | Laguntzailea (atal 1) |
| 2014 | Zuek Hor eta Gu Hemen | ETB1 | Kolaboratzailea |
| 2015 | Como en Casa en Ningún Sitio | ETB2 | Kolaboratzailea |
| 2017 | Itsasontzi baten | ETB1 | Aurkezlea (9 atal) |
| 2018-2019 | Gure kasa | ETB1 | Gonbidatua (atal 1) eta kolaboratzailea |
| 2018 | Atera kontuak | ETB1 | Aurkezlea (4 ataleko ordezkapena) |
| 2019 | Karabana | ETB1 | Gonbidatua (atal 1) |
| 2019-2020 | Ahoz aho | ETB1 | Kolaboratzailea |
| 2020 | Barre librea | ETB1 | Gonbidatua (atal 1) |
| 2020 | Udak dakarrena | ETB1 | Gonbidatua (atal 1) |
| 2021 | Eztabaidan | ETB1 | Tertuliakidea |

## Kanpo estekak

* Elkarrizketa
* Datuak: Q12262885
* Multimedia: Maitena Salinas / Q12262885
# Maitere Mujika

Maitere Mujika (Idiazabal,Gipuzkoa, 1937) margolaria da.
1998an ekin zion margotzeari, Jokin Telleria margolariarekin eskolak hartu ondoren.
Paisaiak eta erretratuak lantzen ditu gehien bat.

## Erreferentziak

* ↑ Aldaize 54. Illati euskara elkartea, 14-15 or. ISSN 1697-512X..
* Datuak: Q88948257